

**Sportska zajednica Općine Sveti Križ Začretje**

**J A V N I N A T J E Č A J**

**za financiranje programa ili projekata sportskih udruga u 2018. godini**

(1) Sportska zajednica Općine Sveti Križ Začretje poziva sportske udruge registrirane na području Općine Sveti Križ Začretje da se prijave za financijsku podršku projektima ili programima koji doprinose razvoju sporta na području Općine Sveti Križ Začretje.

(2) Prioritet za dodjelu sredstava su programske i projektne i aktivnosti kojima se unapređuje

kvaliteta života djece, mladeži i svih građana Općine Sveti Križ Začretje kroz provođenje sportskih i rekreacijskih aktivnosti,

(3) Udruge mogu prijaviti projekt/program koji doprinosi navedenom prioritetu za sljedeće aktivnosti:

* treninzi i natjecanja sportaša
* sudjelovanje i / ili organiziranje sportskih priredbi
* provedba sportsko-rekreacijskih aktivnosti
* redovan rad sportskih udruga u okviru programa
* treninzi i natjecanja socijalno osjetljivih skupina društva (osobe s invaliditetom, osobe treće životne dobi i dr.)
* promotivne aktivnosti u cilju informiranja, educiranja i / ili popularizacije sportskih aktivnosti i pojedinih sportskih događaja

(4) Ukupno planirana vrijednost Natječaja je **225.000,00 kuna**.

Sportska zajednica zadržava pravo da ne dodijeli sredstva u ukupno planiranom iznosu.

**Najmanji** iznos financijskih sredstava koji se može prijaviti i ugovoriti po pojedinom programu/projektu je 1.000,00 **kuna**, a **najveći** iznos po pojedinom projektu je 115.000,00 **kuna.**

(5) Rok za podnošenje prijedloga projekata i programa je **09.03.2018. godine.**

(6) Svaka udruga može prijaviti i ugovoriti najviše jedan projekt ili program u okviru ovog Natječaja, na razdoblje provedbe do 12 mjeseci. Ista udruga može biti partner na jednom projektu unutar prioritetnih područja Natječaja.

Prijavu projekta na Natječaj može podnijeti udruga koja je upisana u Registar udruga te koja ima registrirano sjedište na području Općine Sveti Križ Začretje te djeluje najmanje jednu godinu na području Općine Sveti Križ Začretje, zaključno s danom objave Javnog natječaja, koja je programski usmjerena na rad u prioritetnom području iz natječaja, što je razvidno iz ciljeva i popisa djelatnosti u statutu udruge, koja je upisana u Registar neprofitnih organizacija te Registar sportskih djelatnosti i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema Općini Sveti Križ Začretje te svim drugim davateljima financijskih sredstava iz javnih izvora.

Prije potpisa ugovora udruga će morati priložiti dokaze da se protiv odgovorne osobe u udruzi i voditelja projekta ne vodi kazneni postupak, te da udruga ima podmirene sve doprinose i plaćen porez. Uz navedeno, morati će priložiti Izvadak iz Registra udruga te Statut Udruge.

(7) Kako se može ostvariti prednost u financiranju projekta i tko nema pravo prijave na Javni natječaj detaljno je opisano u Uputama za prijaviteljena ovaj Javni natječaj .

(8) Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Općine Sveti Križ Začretje (www.sveti-kriz-zacretje.hr).

Natječajnu dokumentaciju treba poslati preporučeno poštom, putem dostavljača ili osobno (predaja u urudžbenom uredu) na sljedeću adresu:

ZAJEDNICA SPORTSKIH UDRUGA OPĆINE SVETI KRIŽ ZAČRETJE

Trg hrvatske kraljice Jelene 2, 49223 Sveti Križ Začretje

Na vanjskome dijelu omotnice potrebno je istaknuti puni naziv i adresu prijavitelja s napomenom:

„Javni poziv za financiranje programa udruga u sportu – NE OTVARAJ“

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Natječaja detaljno su opisani u Uputama za prijavitelje na ovaj Javni natječaj.

Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog natječaja.

(9) Sva pitanja vezana uz ovaj Javni natječaj mogu se postaviti isključivo elektroničkim putem, slanjem upita na adresu elektronske pošte: : zsuzacretje@gmail.com